Diari Oficial de la Generalitat Valenciana


Sumari del DOGV 8483, del 11-02-2019 (2019/941)

RESOLUCIÓ de 21 de gener de 2019, de la consellera d'Agricultura, Medi Ambient, Canvi Climàtic i Desenvolupament Rural, per la qual s'adopta i es fa pública la decisió favorable a la modificació del plec de condicions de la denominació d'origen protegida Xufa de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8483

Data del DOGV
:   11-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/941


Data del document
:   21-01-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 21 de gener de 2019, de la consellera d'Agricultura, Medi Ambient, Canvi Climàtic i Desenvolupament Rural, per la qual s'adopta i es fa pública la decisió favorable a la modificació del plec de condicions de la denominació d'origen protegida Xufa de València. [2019/941]  
En data 26 d'abril de 2018 el Ple del Consell Regulador de la denominació d'origen protegida Xufa de València va adoptar l'acord de modificar el plec de condicions i document únic d'aquesta figura de qualitat. La tramitació d'aquesta modificació ha de realitzar-se de conformitat amb el que es disposa en l'article 53 del Reglament (UE) número 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentosos (DOUE L343/1, 14.12.2012), i conformement amb el procediment establit en el Reial decret 1335/2011, de 3 d'octubre, pel qual es regula el procediment per a la tramitació de les sol·licituds d'inscripció de les denominacions d'origen protegides i de les indicacions geogràfiques protegides en el registre comunitari i l'oposició a aquestes (BOE 251, 18.10.2011), en la seua redacció vigent.  
D'acord amb el que es determina en l'article 8 del Reial decret 1335/2011, de 3 d'octubre, abans citat, en la seua redacció vigent, en el Boletín Oficial del Estado número 279, de 19 de novembre de 2018, es va publicar una resolució de la Direcció General de Desenvolupament Rural i Política Agrària Comuna, de la Conselleria d'Agricultura, Medi Ambient, Canvi Climàtic i Desenvolupament Rural mitjançant la qual es donava publicitat a la sol·licitud de modificació del plec de condicions de la denominació d'origen protegida Xufa de València i es concedia un termini de dos mesos perquè qualsevol persona física o jurídica establida o resident legalment a Espanya que considerara afectats els seus drets legítims o interessos, formulara oposició a aquesta modificació. Una vegada transcorregut el termini concedit a aquest efecte, no s'ha presentat declaració de cap oposició dins del termini i en la forma escaient. Una vegada finalitzats els tràmits anteriors i vist l'informe emés per el Servei de Qualitat Agroalimentària de la Direcció General de Desenvolupament Rural i Política Agrària Comuna, cal adoptar una decisió favorable amb l'aprovació d'aquesta modificació del plec de condicions, així com fer-la pública juntament amb el plec de 1condicions actualitzat, d'acord amb el que s'estableix en Reglament (UE) número 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentosos.  
Per tot el que s'ha exposat, d'acord amb el que es determina en l'article 33 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOGV 7566, 08.07.2015), i en els articles 10 i 11 del Decret 158/2015, de 18 de setembre, del Consell, pel qual aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural (DOGV 7620, 22.09.2015), tots dos en la seua redacció vigent, en relació a les competències que corresponen a aquesta conselleria, i vista la proposta de la directora general de Desenvolupament Rural i Política Agrària Comuna, en l'exercici de les funcions que tinc atribuïdes conformement amb el que s'estableix en l'article 28 de la Llei 5/1983, de 30 de desembre, del Consell, resolc:  
  
Primer  
Adoptar i fer pública la decisió favorable a la modificació del plec de condicions de la Denominació d'Origen Protegida Xufa de València anunciada en el Boletín Oficial del Estado número 279, de 19 de novembre de 2018, una vegada realitzat el tràmit d'oposició i comprovat que compleix els requisits del Reglament (UE) número 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentosos.  
  
  
Segon  
Publicar la versió del plec de condicions i document únic en la qual s'ha basat aquesta decisió favorable, en la pàgina web de la Conselleria d'Agricultura, Medi Ambient, Canvi Climàtic i Desenvolupament Rural:  
  
http://www.agroambient.gva.es/documents/546597664/615216580/PLEC+DE+CONDICIONS.pdf/9ad64386-c6ff-46d3-a8b8-0d790e9dce86  
  
http://www.agroambient.gva.es/documents/887169696/175887332/D.Utr-VAL.pdf/2cc31768-93d9-4094-81e9-9017ff25f89f  
  
El present acte exhaureix la via administrativa i contra aquest pot interposar-se potestativamente un recurs de reposició davant la consellera d'Agricultura, Medi Ambient, Canvi Climàtic i Desenvolupament Rural en el termini d'un mes comptat des de l'endemà de la seua notificació o impugnar-se directament davant l'ordre jurisdiccional mitjançant la interposició d'un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la seua notificació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en l'article 10 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 21 de gener de 2019.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.